It-Tlieta, 18 ta' Ġunju 2019 Stqarrija AKL 03/2019 - Inizjattivi - Għotji tad-Demm Il-President tal-Assoċjazzjoni, is-Sur Mario Fava flimkien mad-Direttur taċ-Ċentru Nazzjonali ta' Trasfużjoni tad-Demm, Dr. Alex Aquilina sejħu konferenza stampa biex jirrikonoxxu l-importanza li jitqajjem aktar għarfien dwar il-bżonn li bħala ċittadini ngħinu permezz tal-għotji tad-demm. Kif spjegat mill-President tal-Assoċjazzjoni, matul dawn l-aħħar xhur, l-Assoċjazzjoni ħademt mill-qrib maċ-Ċentru Nazzjonali ta' Trasfużjoni tad-Demm bil-għan li tati sehem attiv u tkompli tirrikonoxxi l-ħidma li ċerti Kunsilli Lokali kienu diġa qed iwettqu permezz ta' attivitajiet fil-lokalita' biex jinkoraġġixxu l-għoti tad-demm. Il-President semma li fl-ewwel ġimgħat ta' din is-sena, ġie ffirmat ftehim bejn l-AKL u ċ-Ċentru tad-Demm sabiex il-Kunsilli Lokali li ddeċidew li jipparteċipaw għandhom jorganizzaw attivita' fejn jippromovu u anki jkun hemm il-faċilita' li wieħed jagħti d-demm. L-għan ta' dan il-ftehim huwa li jkun hemm aktar għarfien u inkorraġiment fejn wieħed joħloq inizjattivi fil-lokal ħalli jkun hemm aktar konkorrenza f' ċittadini li jmorru jagħtu d-demm. Il-fatt li dan il-ftehim qiegħed issir mal-Assoċjazzjoni Kunsilli Lokali huwa biex kemm jista' jkun il-messaġġ jitwassal f' kull lokalita' u lil kull resident, b'hekk iċ-ċans li jżdiedu d-donaturi jkun jista' jżdied b'mod sostanzjali. Sa issa hemm ħimistax-il Kunsill Lokali li kkometta ruħu li ser jipparteċipa. Dawn huma; il-Birgu, Birżebbuġa, Dingli, Gudja, Ħal Balzan, l-Isla, il-Kalkara, Ħal-Luqa, Marsaxlokk, l-Imqabba, l-Imsida, Pembroke, Ħal-Safi, in-Naxxar u l-Mellieħa. L-Assoċjazzjoni tħeġġeġ, l-kumplament tal-Kunsilli Lokali biex jiddikjaraw l-interess tagħhom. Din is-sena kienet ukoll l-ewwel sena li l-Assoċjazzjoni flimkien mar-Reġjuni u diversi Kunsilli Lokali xegħlu b'dawl aħmar binjiet ta' uffiċini amministrattivi jew monumenti oħra fil-lokalita b' dawl aħmar bejn l-1 ta' Ġunju u l-14 ta' Ġunju b' rikonoxximent għad-donaturi tad-demm. Ir-Reġjuni li pparteċipaw kienu; Reġjun Nofsinhar, Reġjun Ċentru u Reġjun Għawdex. Filwaqt li; Attard, Birkirkara, Birżebbuġa, Fgura, Floriana, Qormi, Żabbar, Kalkara, Mtarfa, Pembroke, Qrendi, Rabat, Swieqi, Mellieħa u Żurrieq kienu l-Kunsilli Lokali li pparteċipaw. Dr. Alex Aquilina semma l-importanza u l-urġenza tal-bżonn li jingħata d-demm kemm fid-dawl tal-inċidenti li jsiru, operazzjonijiet pjanati u anki dawk urġenti u kif ukoll in-numru ta' pazjenti li jkunu għaddejjin fuq terapja kontra l-marda tal-kanċer li sfortunatament dejjem qed jżdiedu. Dr. Alex Aquilina irringrazzja lill-Assoċjazzjoni li flimkien mal-Kumitati Reġjonali u l-Kunsilli Lokali. Il-President tal-Assoċjazzjoni, sostna li l-Assoċjazzjoni ser tkompli bl-impenn tagħha sabiex tkompli tqajjem għarfien dwar l-importanza tal-għoti tad-demm.